b"\n_START_ARTICLE_\nMuseu d'Art Contemporani d'Eivissa\n_START_SECTION_\nEdifici\n_START_PARAGRAPH_\nEl museu est\xc3\xa0 ubicat en un edifici que data de 1727, situat a la zona de Dalt Vila. Despr\xc3\xa9s de la remodelaci\xc3\xb3, el museu disposa de 3 altures, una planta baixa i dues plantes sota terra. Disposa d'un sal\xc3\xb3 d'actes, una botiga i un centre de lectura i documentaci\xc3\xb3.\n_START_SECTION_\nHist\xc3\xb2ria\n_START_PARAGRAPH_\nLa creaci\xc3\xb3 del museu est\xc3\xa0 relacionada a la Biennal d'Eivissa, creada el 1964. Entre 1976 i 1979 Marie-Claire Uberquoi en fou la seva directora art\xc3\xadstica._NEWLINE_Entre el 2007 i el 2012 el museu va estar tancat per ampliar i remodelar l'espai. El cost de les obres va ascenidr a 4 milions d'euros, dels quals el Ministeri de Cultura va pagar 2,3 Milions i el Consorci Eivissa Patrimoni de la Humanitat la resta. _NEWLINE_Durant les obres de remodelaci\xc3\xb3 es van trobar unes restes arqueol\xc3\xb2giques que daten del segle VII aC, les m\xc3\xa9s antigues trobades a Eivissa, i per aix\xc3\xb2 es va decidir dedicar-los un espai dins del nou museu._NEWLINE_Es va reinaugurar el 27 d'abril de 2012 amb una exposici\xc3\xb3 de Miquel Barcel\xc3\xb3 i Barry Flannagan, a m\xc3\xa9s d'una selecci\xc3\xb3 d'obres del fons de la col\xc2\xb7lecci\xc3\xb3.\n_START_SECTION_\nCol\xc2\xb7lecci\xc3\xb3\n_START_PARAGRAPH_\nLa col\xc2\xb7lecci\xc3\xb3 permanent del museu \xc3\xa9s un recull d'art contemporani fet a les illes durant els anys 60 del segle XX, amb obres d'artistes de diverses proced\xc3\xa8ncies. Dins d'aquesta col\xc2\xb7lecci\xc3\xb3 destaca una interessant col\xc2\xb7lecci\xc3\xb3 de cartells de l'extinta galeria de Carl van der Voort, procedents de la donaci\xc3\xb3 feta per ell mateix l'any 1997 al museu. _NEWLINE_Tamb\xc3\xa9 disposa d'una col\xc2\xb7lecci\xc3\xb3 de gravats provinent del certamen Ibizagrafic centrat en les t\xc3\xa8cniques tradicionals d'estampaci\xc3\xb3 i la seva relaci\xc3\xb3 amb les noves tecnologies."